Diari Oficial de la Generalitat Valenciana


Sumari del DOGV 5230, del 30-03-2006 (2006/3101)

RESOLUCIÓ de 15 de febrer de 2006, del rector de la Universitat Miguel Hernández, per la qual es concedix un termini de 30 dies naturals perquè els interessats que hagen presentat instància en les proves selectives de referència F13796 puguen sol·licitar la devolució de taxes per drets d'examen.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5230

Data del DOGV
:   30-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/3101


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 15 de febrer de 2006, del rector de la Universitat Miguel Hernández, per la qual es concedix un termini de 30 dies naturals perquè els interessats que hagen presentat instància en les proves selectives de referència F13796 puguen sol·licitar la devolució de taxes per drets d'examen. [2006/F3101]  
Primer. Amb data 15 de febrer de 2006, Antonio Saiz Cremades, amb DNI 97867964-R, presenta escrit pel qual se sol·licita que:  
«Es modifique l'ordenança reguladora en la Universitat Miguel Hernández d'Elx de la taxa per concurrència a proves selectives per a ingrés en esta, per als col·lectius de discapacitats i desocupats.»  
Segon. Havent-se convocat proves selectives d'accés al grup D, sector d'administració especial, escala auxiliar tècnica i de laboratoris, denominació auxiliar de servicis tècnics i de laboratoris, per mitjà del sistema de concurs oposició per torn d'accés lliure, per la Resolució rectoral de data 12 de desembre de 2005, ref. F13796.  
Tercer. Havent establit, la dita convocatòria, en la base tercera que «Els que desitgen prendre part en estes proves selectives hauran de fer-ho constar en instància (...). A la sol·licitud s'unirà la documentació següent: (...), comprovant bancari d'haver abonat els drets d'examen, establit en 7,05 €.   
De conformitat amb el que disposa l'article 14 de la Llei de Mesures Fiscals, Administratives i de l'Orde Social, publicada en el BOE de 30 desembre 1999, que establix que:  
«Estaran exemptes del pagament de la taxa:  
a) Les persones amb discapacitat igual o superior al 33 per 100.  
b) Les persones que figuraren com a demandants d'ocupació durant el termini, almenys, d'un mes anterior a la data de convocatòria de proves selectives d'accés als cossos i escales de funcionaris o a les categories de personal laboral convocades per l'administració pública estatal en què sol·liciten la seua participació. Seran requisits per al gaudi de l'exempció que, en el termini de què es tracte, no hagueren rebutjat oferta d'ocupació adequat ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional.»  
Resolc:  
Primer. Admetre a tràmit la sol·licitud cursada per Antonio Saiz Cremades, amb DNI 95612353-K.  
Segon. Concedir un termini de 30 dies naturals, a comptar de l'endemà de la seua publicació, perquè els interessats que hagen presentat instància en les proves selectives dalt referenciades, i en què es dóne algun dels supòsits de fet expressats anteriorment, puguen sol·licitar la devolució de taxes, per drets d'examen, prèvia acreditació de la circumstància que la motiva, i indicant el número de compte bancari en què s'ha de procedir al reingrés.  
Tercer. Publicar la present resolució en el Diari Oficial de la Generalitat Valenciana, amb l'advertència que, l'obertura de termini de sol·licitud de devolució de taxa per dret d'examen no suspén la tramitació de les proves selectives convocades per la Resolució rectoral de data 12 de desembre de 2005, ref. F13796.  
Elx, 15 de febrer de 2006.. El rector: Jesús Rodríguez Marín.